

**MINISTERUL FINANȚELOR**

|  |
| --- |
|  |

**Nr. 689.836 /12 .05.2025**

**MINISTERUL FINANȚELOR**

**ANUNȚĂ DECLANȘAREA PROCEDURII DE TRANSFER ÎN INTERESUL SERVICIULUI**

**PENTRU OCUPAREA A PATRU POSTURI AFERENTE UNOR FUNCŢII PUBLICE DE EXECUŢIE**

**ANUNŢ din data de 12 mai 2025**

**privind declanșarea procedurii de transfer în interesul serviciului,**

**pentru ocuparea unor posturi aferente unor funcţii publice de execuţie**

**din cadrul Ministerului Finanțelor**

Ministerul Finanțelor, în temeiul prevederilor art. 502 alin. (1) lit. c) și art. 506 alin. (1) lit. a), alin. (2), (3), (5), (6), (8¹) și (9) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

anunță declanșarea **procedurii de transfer în interesul serviciului,** pentru ocuparea unor posturi aferente funcţiilor publice de execuţie vacante de **consilier clasa I, grad profesional superior (1 post), consilier achiziții publice clasa I, grad profesional superior (2 posturi) și consilier achiziții publice clasa I, grad profesional principal (1post) la Serviciul achiziții publice din cadrul Direcției generale de servicii interne și achiziții publice**, în conformitate cu procedura de sistem PS-33 „Modificarea prin transfer a raporturilor de serviciu/muncă ale angajaților, la nivelul aparatului propriu al Ministerului Finanțelor”.

**DOCUMENTE NECESARE ȘI DATĂ LIMITĂ**

Persoanele interesate sunt invitate să depună la sediul Ministerului Finanțelor, în termen de 8 zile lucrătoare de la data afişării anunţului, următoarele documente:

1. **solicitarea accesului la procesul de selecție pentru transferul în interesul serviciului, conform modelului atașat;**
2. **curriculum vitae, modelul comun european**
3. **copia actului de identitate;**
4. **copii ale diplomelor de studii, certificatelor şi altor documente care atestă efectuarea unor specializări şi perfecţionări, necesare în vederea verificării îndeplinirii condițiilor din fişa postului;**
5. **copia carnetului de muncă şi a adeverinţei eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcţiei publice, precum și funcția publică în care este numit;**
6. **adeverința medicală, care să ateste starea de sănătate corespunzătoare funcţiei publice solicitate;**
7. **acordul privind prelucrarea datelor cu caracter personal, conform modelului atașat.**

Copiile de pe actele de mai sus, se prezintă în formă legalizată sau însoţite de documentele originale, care se certifică pentru conformitatea cu originalul de către secretarul comisiei**.**

Procedura de selecție în cazul transferului în interesul serviciului cuprinde următoarele etape succesive:

1. selecția persoanelor care îndeplinesc condițiile în vederea ocupării posturilor vacante prin transfer;
2. proba interviu. Proba interviu va putea fi susținută doar de solicitanții declarați admiși la etapa selecției.

**TERMENUL LIMITĂ DE DEPUNERE A DOCUMENTELOR MENȚIONATE: 21 mai 2025, ora 1700**

Ulteriorverificării dosarului/dosarelor de înscriere la procedura de transfer şi afişării rezultatului selecției, va fi organizată **proba interviu în data de 12 iunie 2025, ora 1100, la sediul Ministerului Finanțelor.**

**1. *Condiții pentru ocuparea, prin transfer în interesul serviciului, a funcției publice vacante de consilier clasa I, grad profesional superior:***

* Studii de specialitate: studii universitare de licență absolvite cu diplomă de licenţă sau echivalentă în domeniul științelor sociale - științe economice/științe juridice/administrative-administrație publică sau științe inginerești;
* Vechime în specialitatea studiilor necesare exercitării funcției publice - minimum 7 ani.

Alte competențe specifice:

* competențe specifice în domeniul achizițiilor publice;

**2. *Condiții pentru ocuparea, prin transfer în interesul serviciului, a funcțiilor publice vacante de consilier achiziții publice clasa I, grad profesional superior (2 posturi):***

* Studii de specialitate: studii universitare de licență absolvite cu diplomă de licenţă sau echivalentă în domeniul științelor sociale - științe economice/științe juridice/administrative - administrație publică sau științe inginerești;
* Vechime în specialitatea studiilor necesare exercitării funcției publice - minimum 7 ani.

Alte competențe specifice:

* competențe specifice în domeniul achizițiilor publice;

**3. *Condiții pentru ocuparea, prin transfer în interesul serviciului, a funcției publice vacante de consilier achiziții publice clasa I, grad profesional principal:***

* Studii de specialitate: studii universitare de licență absolvite cu diplomă de licenţă sau echivalentă în domeniul științelor sociale - științe economice/științe juridice/administrative - administrație publică sau științe inginerești;
* Vechime în specialitatea studiilor necesare exercitării funcției publice - minimum 5 ani.

Alte competențe specifice:

* competențe specifice în domeniul achizițiilor publice;

**Verificarea competențelor specifice în domeniul achizițiilor publice se face prin document sau documente ce atestă competența specifică, respectiv absolvirea de programe/cursuri autorizate de Ministerul Muncii, Familiei, Tineretului și Solidarității Sociale și/sau Ministerul Educației și Cercetării.**

Bibliografia pentru funcțiile publice de execuție vacante de consilier clasa I, grad profesional superior, consilier achiziții publice clasa I grad profesional superior și consilier achiziții publice clasa I, grad profesional principal

|  |  |
| --- | --- |
| **Nr.**  **crt.** | **BIBLIOGRAFIE** |
| 1. | Legea nr.98/2016 privind achizițiile publice, cu modificările și completările ulterioare,  cu tematicile:  - Principiile care stau la baza atribuirii contractelor de achiziție publică și a organizării concursurilor de soluții;  - Termeni și expresii specifici domeniului achiziții publice;  - Determinarea valorii estimate a achizițiilor publice și praguri valorice pentru publicarea unui anunț de participare și/sau de atribuire în Jurnalul Oficial al Uniunii Europene;  - Achizițiile directe;  - Licitația deschisă, procedura simplificată, negocierea fără publicare prealabilă;  - Instrumente și tehnici specifice de atribuire a contractelor de achiziție publică;  - Organizarea și desfășurarea procedurii de atribuire |
| 2. | Hotărârea Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, cu modificările și completările ulterioare,  cu tematicile:  - Programul anual al achizițiilor publice și Programul achizițiilor pe proiecte finanțate din fonduri nerambursabile  - Determinarea valorii estimate a achizițiilor publice și praguri valorice pentru publicarea unui anunț de participare și/sau de atribuire în Jurnalul Oficial al Uniunii Europene;  - Achizițiile directe;  - Licitația deschisă, procedura simplificată, negocierea fără publicare prealabilă;  - Instrumente și tehnici specifice de atribuire a contractelor de achiziție publică;  - Organizarea și desfășurarea procedurii de atribuire, |
| 3. | Legea nr. 101/2016 privind remediile și căile de atac în materie de atribuire a contractelor de achiziție publică, a contractelor sectoriale și a contractelor de concesiune de lucrări și concesiune de servicii, precum și pentru organizarea și funcționarea Consiliului National de Soluționare a Contestațiilor (**mai puțin capitolele V, VII și VIII**),  cu tematica: remedii/căi de atac în achizițiile publice; |
| 4. | OUG nr.98/2017 privind funcția de control ex-ante al procesului de atribuire a contractelor/acordurilor-cadru de achiziție publică, a contractelor/acordurilor-cadru sectoriale și a contractelor de concesiune de lucrări și concesiune de servicii, cu modificările și completările ulterioare **(Capitolul II)**  cu tematica: activitatea de control ex-ante exercitată de ANAP, |
| 5. | Anexa nr. 1 la Hotărârea nr. 419/2018 pentru aprobarea Normelor metodologice de aplicare a prevederilor OUG nr.98/2017 privind funcția de control ex-ante al procesului de atribuire a contractelor/acordurilor-cadru de achiziție publică, a contractelor/acordurilor-cadru sectoriale și a contractelor de concesiune de lucrări și concesiune de servicii, , cu modificările și completările ulterioare **(Capitolele II-VI)**,  cu tematica: activitatea de control ex-ante exercitată de ANAP, |

Fișa postului de consilier achiziții publice clasa I, grad profesional principal**,** fișele posturilor de consilier achiziții publice clasa I, grad profesional superior și fișa postului de consilier clasa I, grad profesional superior, sunt anexate la prezentul anunț.

Informații suplimentare se pot obține la secretarul comisiei, domnul Roman Gh., expert, telefon021/2261214.

Subsemnatul/a .............................................................., având funcția de ........................................................ în cadrul ......................................., solicit accesul la procesul de selecție pentru transferul în interesul serviciului la Ministerul Finanțelor, Direcția (generală)/Serviciul ............................................................. în funcția publică/contractuală de conducere/execuție de .............................................

Anexez următoarele documente:

* curriculum vitae, modelul comun european;
* copia actului de identitate;
* copii ale diplomelor de studii, certificatelor și a altor documente care atestă efectuarea unor specializări și perfecționări, necesare în vederea verificării îndeplinirii condițiilor din fișa postului;
* copia carnetului de muncă și a adeverinței eliberate de angajator, după caz, pentru perioada lucrată, care să ateste vechimea în specialitatea studiilor solicitate pentru ocuparea funcției, precum și funcția publică/contractuală în care este numit/angajat;
* adeverința medicală, care să ateste starea de sănătate corespunzătoare funcției/postului solicitat.

Semnătura,

Data

..........................

................................

**Acord privind prelucrarea datelor cu caracter personal**

Subsemnatul/a ..........................................................., domiciliat/ă în ................................................................................, cu adresa de e-mail .................................................., sunt de acord ca datele mele cu caracter personal să fie prelucrate de Ministerul Finanțelor, în scopul derulării procedurii de transfer în interesul serviciului, pentru organizarea căreia a fost publicat anunțul din data de ..........................și pentru care am calitatea de aplicant, cu respectarea prevederilor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.